pythainlp/thai-wiki-dataset-v3 huggingface dataset:
สาธิต เซกัล

สาธิต เซกัล (सतीश सहगल; Satish Sehgal) เป็นนักธุรกิจสิ่งพิมพ์ชาวอินเดีย ที่อาศัยอยู่ในประเทศไทย เคยดำรงตำแหน่งประธานหอการค้าอินเดีย-ไทย หอการค้าไทย-อิสราเอล และประธานสมาคมนักธุรกิจอินเดีย-ไทย
เซกัลเกิดที่เมืองเดลี ประเทศอินเดีย เข้ามาใช้ชีวิตอยู่ในประเทศไทยตั้งแต่อายุ 5 ปี ครอบครัวเป็นชาวไทยฮินดูเชื้อสายอินเดียจากรัฐปัญจาบ และเคยใช้ชีวิตอยู่ที่จังหวัดอุบลราชธานีมาก่อน โดยสามารถพูดภาษาอีสานได้อย่างคล่องแคล่ว จบการศึกษาจาก Hansraj College, University of Delhi
เคยทำงานที่หนังสือพิมพ์บางกอกโพสต์ ก่อนจะมาเปิดธุรกิจนิตยสารภาษาอังกฤษเป็นของตัวเอง
==วิกฤตการณ์การเมืองไทย พ.ศ. 2556–2557==
ในช่วงการชุมนุมทางการเมืองในปี พ.ศ. 2556 นายสาธิตได้เข้าร่วมชุมนุมกับกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) โดยเข้าร่วมชุมนุมตั้งแต่ต้นที่สถานีรถไฟสามเสน ด้วยการแจกพระบรมฉายาลักษณ์พระบาทสมเด็จพระเจ้าอยู่หัวให้แก่ผู้ชุมนุม และถูกเชิญมาขึ้นเวทีปราศรัย จึงได้เป็นที่รู้จักกันโดยทั่ว และต่อมายังได้เป็นแนวร่วมคนสำคัญของกปปส. โดยมีบทบาทเป็นผู้นำกลุ่มผู้ชุมนุมเดินขบวนจากถนนสีลมเข้าปิดล้อมทำเนียบรัฐบาลในวันที่ 9 ธันวาคม พ.ศ. 2556 ที่เป็นการชุมนุมใหญ่ และต่อมายังเป็นผู้รับผิดชอบเวทีปราศรัยที่แยกศาลาแดง และสวนลุมพินี ร่วมกับนายวิทยา แก้วภราดัย แกนนำกปปส.ด้วย
ต่อมานายสาธิตได้ถูกดำเนินการทางกฎหมายโดยหน่วยงานกำกับดูแลสถานการณ์ฉุกเฉินของรัฐบาล ศูนย์รักษาความสงบ (ศรส.) โดยสั่งการให้สำนักงานตรวจคนเข้าเมือง (ต.ม.) เนรเทศออกจากประเทศไทย โดยศาลอาญามีหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา  และมีความพยายามจะล้อมจับนายสาธิตด้วยถึงที่คอนโดมิเนียมที่พักอาศัย แต่ไม่สำเร็จ แต่ท้ายสุดก็มีคำสั่งจากศาลแพ่งไม่ให้มีการเนรเทศ โดยชี้ว่าเป็นการเลือกปฏิบัติ
==อ้างอิง==
==แหล่งข้อมูลอื่น==
भारतीय कारोबारी को थाइलैंड से नहीं निकालें 
นักธุรกิจชาวอินเดีย
ชาวอินเดียในประเทศไทย
บุคคลจากรัฐปัญจาบ
ชาวอินเดียที่นับถือศาสนาฮินดู
บุคคลจากเดลี
นักสื่อสารมวลชนที่เป็นแนวร่วมกปปส.
บุคคลจากจังหวัดอุบลราชธานี
แบร์นาแด็ต ซูบีรู

นักบุญแบร์นาแด็ต ซูบีรู (Bernadette Soubirous; ) เป็นนักบวชคาทอลิกหญิงชาวฝรั่งเศส เป็นที่รู้จักจากการได้เห็นแม่พระประจักษ์ที่ลูร์ด หลังจากมรณกรรมท่านได้รับการประกาศเป็นนักบุญ
== ประวัติ ==
นักบุญแบร์นาแด็ต มีนามเดิมว่า มารี แบร์นาร์ด ซูบีรู เกิดเมื่อวันที่ 7 มกราคม ค.ศ. 1844 เป็นบุตรสาวของนายฟร็องซัว กับนางหลุยส์ ซูบีรู ตั้งแต่เด็กมารี แบร์นาร์ดป่วยด้วยโรคหอบหืดอย่างรุนแรงมาตั้งแต่เด็ก
ในวันที่ 11 กุมภาพันธ์ ค.ศ. 1858 ขณะที่มารี แบร์นาร์ด กับน้องสาว และเพื่อนหาเก็บฟืนมาหุงข้าว ทั้งสามก็ได้เห็นสตรีคนหนึ่งปรากฏตัวขึ้นที่ถ้ำเล็ก ๆ ในบนฝั่งแม่น้ำกาฟ เดอ โป แบร์นาแด็ตยังได้พบเห็นสตรีนั้นอย่างต่อเนื่องมาอีกตลอดระยะเวลา 5 เดือน รวมทั้งสิ้น 18 ครั้ง สตรีนิรนามสอนแบร์นาแด็ตให้สวดสายประคำ และให้เธอไปบอกบาทหลวงอธิการโบสถ์ให้สร้างโบสถ์น้อยขึ้นบริเวณนั้น สตรีนิรนามบอกความลับเธอหลายข้อซึ่งแบร์นาแด็ตได้เก็บไว้จนชั่วชีวิต เธอได้บอกเล่าเหตุการณ์นี้ให้คนรอบข้างฟัง แต่ไม่มีใครเชื่อ แบร์นาแด็ตพยายามถามชื่อเธอมาตลอด จนกระทั่งการประจักษ์ครั้งที่ 16 เมื่อวันที่ 25 มีนาคม สตรีนั้นจึงบอกแบร์นาแด็ตว่า “ฉันคือการปฏิสนธินิรมล”
ฝ่ายคริสตจักรโรมันคาทอลิกได้ดำเนินการสอบสวนเหตุการณ์ที่เกิดขึ้น และออกประกาศรับรองว่าพระนางมารีย์พรหมจารีได้มาประจักษ์แก่แบร์นาแด็ตที่ลูร์ดจริง มีการสร้างสักการสถานแม่พระประจักษ์ที่ลูร์ดขึ้นตามที่พระแม่มารีย์ฝากบอกผ่านแบร์นาแด็ต
ส่วนแบร์นาแด็ตได้ตัดสินใจเป็นนักบวชคณะภคินีเมตตาธรรมแห่งเนอแวร์ ในเดือนกรกฎาคม ปี ค.ศ. 1866 ระหว่างที่ยังอยู่ในขั้นโนวิซ ซิสเตอร์แบร์นาแด็ตได้ช่วยงานหลายอย่าง จนกระทั่งล้มด้วยด้วยวัณโรค และถึงแก่กรรมเมื่อวันที่ 16 เมษายน ค.ศ. 1879
== หลังมรณกรรม ==
หลังจากซิสเตอร์แบร์นาแด็ตถึงแก่กรรม สมเด็จพระสันตะปาปาปิอุสที่ 10 ได้แต่งตั้งท่านเป็นผู้น่าเคารพ ต่อมาในวันที่ 14 มิถุนายน ค.ศ. 1925 ท่านได้รับการประกาศเป็นบุญราศีโดยสมเด็จพระสันตะปาปาปิอุสที่ 11 และได้รับการประกาศเป็นนักบุญเมื่อวันที่ 8 ธันวาคม 1933 ในสมณสมัยเดียวกัน
== อ้างอิง ==

นักบุญในคริสต์ศตวรรษที่ 19
นักบุญชาวฝรั่งเศส
นักบวชคาทอลิกหญิงชาวฝรั่งเศส
นักบุญที่เสียชีวิตแล้วศพไม่เน่าเปื่อย
บุคคลจากจังหวัดโอต-ปีเรเน
เสียชีวิตจากวัณโรค
แมน เนรมิตร

แมน เนรมิตร (3 เมษายน พ.ศ. 2488 -) มีชื่อจริงว่า พยุง ทองเมืองหลวง เป็นนักร้องลูกทุ่งชาวไทย ชาวบ้านโป่งกูบ ตำบลพังตรุ อำเภอพนมทวน จังหวัดกาญจนบุรี หลังจากสำเร็จการศึกษาภาคบังคับที่โรงเรียนในบ้านเกิด ด้วยความชอบร้องเพลงร้อง จึงเริ่มจากการร้องเพลงเชียร์รำวงตามงานวัดแถวบ้าน
และยังได้ไปสมัครร้องเพลงกับ ครูเทียนชัย สมยาประเสริฐ, ครูสุรพล สมบัติเจริญ, ก้าน แก้วสุพรรณ เป็นต้น  
== ผลงานเพลง ==
ชวนชม
ลูกจ้าง
จองไว้ก่อน
หน้าซื่อใจคด
ก่ายหน้าผาก
คนเลวที่เขาลือ
จนใจ
บัตรเชิญสีเลือด
ปลูกบ้านใหม่ให้แม่
ฝากเพลงแทนใจ
เส่เหลเมา
หนุ่มอยุธยา
อดเถอะ 
รักแท้จากลูกทุ่ง
เธอรู้หรือเปล่า
== อ้างอิง ==
บุคคลที่ยังมีชีวิตอยู่
บุคคลจากอำเภอพนมทวน
นักร้องลูกทุ่งชายชาวไทย
นักร้องชายชาวไทย
อายส์ออนมี (เพลงเฟย์ หว่อง)

อายส์ออนมี (Eyes On Me) เป็นเพลงป็อบบัลลาดที่ขับร้องโดยเฟย์ หว่อง เป็นเพลงธีมของวิดีโอเกม ไฟนอลแฟนตาซี VIII ที่วางตลาดในปี พ.ศ. 2542  ประพันธ์ทำนองโดยโนะบุโอะ อุเอะมะสึ คำร้องภาษาอังกฤษโดย คาโกะ โซเมยะ
ซิงเกิลเพลงนี้ออกวางจำหน่ายในประเทศญี่ปุ่น และได้รับรางวัลเพลงสากลแห่งปี ในพิธีมอบรางวัล Japan Gold Disc Award ครั้งที่ 14 จัดโดยสมาคมอุตสาหกรรมบันทึกเสียงแห่งประเทศญี่ปุ่น ในปี พ.ศ. 2543  เป็นเพลงจากวิดีโอเกมเพลงแรกที่ได้รับรางวัลนี้  โดยมียอดจำหน่ายซิงเกิลในประเทศญี่ปุ่นมากกว่า 500,000 แผ่น   เป็นซิงเกิลเพลงวิดีโอเกมที่มียอดจำหน่ายสูงสุด ก่อนที่จะถูกทำลายสถิติโดยเพลง "Hikari" ของฮิกะรุ อุตะดะ จากวิดีโอเกม คิงดอมฮารตส์ ในปี พ.ศ. 2545 
==อ้างอิง==
ซิงเกิลในปี พ.ศ. 2542
เพลงญี่ปุ่น
เพลงภาษาอังกฤษ
ลินดา แบลร์

ลินดา แบลร์ (Linda Blair) เกิดเมื่อวันที่ 22 มกราคม 1959 เป็นนักแสดงชาวอเมริกัน เป็นที่รู้จักและอาชีพของนักแสดง
ลินดา แบลร์ เกิดในเซนต์หลุยส์และได้รับการเลี้ยงดูในเวสต์พอร์ตเธอเริ่มอาชีพของเธอเป็นรุ่นเด็กอายุหกขวบและเริ่มทำหน้าที่กับบทบาท ปรากฏตัวครั้งแรก ของเธอในภาพยนตร์การแสดงละคร The Way We Live Now (1970) ลินดา แบลร์ ได้รับเลือกผู้สมัครสำหรับบทบาทของเธอ ที่โดดเด่นที่สุด เป็น เรแกน ใน The Exorcist (1973) บทบาทของเธอที่ได้รับรางวัลลูกโลกทองคำและรางวัลออสการ์ ในสาขาสมทบหญิงยอดเยี่ยม เธอได้เล่นบทบาทเรแกนอีกครั้งใน  The Heretic(1977)
== ผลงานภาพยนตร์ ==
นักแสดงอเมริกัน
นึกคิด บุญทอง

นึกคิด บุญทอง ชื่อเล่น หนึ่ง เกิดเมื่อวันที่ 18 กรกฎาคม พ.ศ. 2508 เป็นนักแสดง และนักร้องชาวไทย
== ประวัติ ==
เคยออกเทปในชื่อ มะลิลา บราซิลเลี่ยน มีสมาชิกทั้งหมด 5 คน เล่นเพลงในแนวละติน สังกัดค่ายคีตา เรคคอร์ดส ออกอัลบั้มทั้งหมดรวม 3 ชุดในปี 2533 ถึง 2537 อัลบั้มแรก พ.ศ. 2533 ชื่อชุด "กล้าได้กล้าเสีย" ประสบความสำเร็จมากเป็นที่นิยมในหมู่วัยรุ่นด้วยเพลงเต้นรำสนุกสนาน และได้ออกอัลบั้มที่สอง พ.ศ. 2534 ประสบความสำเร็จสูงสุดในชุด "ไม่อ้วนเอาเท่าไหร่" ก่อนจะออกผลงานในชุดสุดท้าย พ.ศ. 2537 ชื่อชุด "ชนกันหน่อย" ปัจจุบัน ยังคงมีผลงานการแสดงอยู่ โดยไม่จำกัดสังกัด
ชีวิดส่วนตัว สมรสกับ นางมุกดา บุญทอง มีบุตรด้วยกัน 3 คน คือ
1.ป่านทอทอง บุญทอง (ชื่อเล่น: กุญแจซอล) (สมรสกับ ฌณัฏฐ์ เลิศพัฒนาไทย เมื่อ พ.ศ. 2560 มีลูกด้วยกัน 1 คน ชื่อน้องเทคออฟ ชื่อจริง ด.ช.เหนือเมฆ เลิศพัฒนาไทย)
2.ปอถักทอง บุญทอง (ชื่อเล่น: แจกัน)
3.ปรชญา บุญทอง (ชื่อเล่น: เรดาห์)
== ผลงานการแสดง ==
=== ละครโทรทัศน์ ===
=== ละครซีรีส์-ละครสั้น ===
"ฟ้ามีตา ตอน...พ่อของลูก" รับบท เฮีย (ออกอากาศ: 8 ธันวาคม 2550)
เซน...สื่อรักสื่อวิญญาณ ตอน เหยื่อ รับบท น้ายศ (ช่อง 5/2553)
ละครฟื้นฟูศีลธรรมเรื่อง ดร.เค พลังแห่งฝัน รับบท พ่อของหง่ายชอ (ช่อง DMC/2553)
ศีล 5 คนกล้าท้าอธรรม ตอน เลือดบาป (2555)
"ฟ้ามีตา ตอน...จนไม่เจียม" รับบท สงัด (ออกอากาศ: 22 สิงหาคม 2552)
"ฟ้ามีตา ตอน...คนที่รออยู่" รับบท พ่อของราตรี แสดงโดย (เจน ชมพูนุช ปิยะภาณี) (ออกอากาศ: )
"ฟ้ามีตา ตอน...สามเหลี่ยมด้านไม่เท่า" รับบท ช่างอุดม (ออกอากาศ: 9 พฤศจิกายน 2556)
ศีล 5 คนกล้าท้าอธรรม ตอน เบเกอรี่ปีศาจ (2557)
"ฟ้ามีตา ตอน...คนอกตัญญู" รับบท สมบัติ (ออกอากาศ: 18 กรกฎาคม 2558)
"ฟ้ามีตา ตอน...พ่อที่ไม่เอาไหน" รับบท - (ออกอากาศ: 5 ธันวาคม 2558)
"ฟ้ามีตา ตอน...ลูกเลี้ยง" รับบท พ่อ (ออกอากาศ: 8 เมษายน 2560)
"ฟ้ามีตา ตอน...กรรมพิพากษา" รับบท จ่าเฉย (ออกอากาศ: 23 ธันวาคม 2560)
"ฟ้ามีตา ตอน...นางงูพิษ" รับบท พ่อของเป็ด (ออกอากาศ: 28 เมษายน 2561)
"ฟ้ามีตา ตอน...ปลาเน่า" รับบท พฤกษ์ พ่อของเอ๋ (ออกอากาศ: 14 กรกฎาคม 2561)
"ฟ้ามีตา ตอน...หลุมหลบภัย" รับบท พ่อของอ้น แสดงโดย (ปลั๊ก - สวีเดน ทะสานนท์) (ออกอากาศ: 10 พฤศจิกายน 2561)
"ฟ้ามีตา ตอน...ชายผู้ไม่รู้ชะตา" รับบท เจิด (ออกอากาศ: 24 สิงหาคม 2562)
"ฟ้ามีตา ตอน...แฟนเก่า (2565)
"ฟ้ามีตา ตอน...ลงทุนระยะสั้น (2565)
"พิภพมัจจุราช ตอน... มนุษย์ยมโลก (2566) (ออกอากาศ: 14 ตุลาคม 2566)
=== ภาพยนตร์ ===
โปรดทราบ...คิดถึงมาก (2529) รับบท พายุ
ฉันผู้ชายนะยะ (2530) รับบท นึกคิด
นางนวล (2530) รับบท นึกคิด
บาปสวาท (2530) รับบท นึกคิด
สายน้ำไม่ไหลกลับ (2530)
ศยามล (2538)
บิวตี้ฟูล บ๊อกเซอร์ (2546) รับบท พ่อของน้องตุ้ม
โคตรเพชฌฆาต (2548) รับบท พี่ช้วน
เล่า ฤๅ สื่อ IV (2563) รับบท อาจารย์หมอ
=== ละครเวที ===
ทู้ตซี่ 7-16 พฤษภาคม 2536 ณ โรงละคร A.U.A.
=== โฆษณา ===
2528 – ลูกอมโอเล่ รสมินต์
== ผลงานเพลง ==
=== มะลิลา บราซิลเลี่ยน ===
อัลบั้ม "มะลิลา บราซิลเลี่ยน" (ปี 2533)
อัลบั้ม "ไม่อ้วนเอาเท่าไร" (ปี 2535)
อัลบั้ม "มะลิลา ปาร์ตี้สวิง" (ปี 2536)
== อ้างอิง ==
นึกคิด บุญทอง (หนึ่ง)
เฟซบุ๊คส่วนตัว
ศิลปินสังกัดคีตา
สมาชิกวงมะลิลา บราซิลเลี่ยน
นักร้องชายชาวไทย
นักแสดงชายชาวไทย
พิธีกรชาวไทย
บุคคลจากกรุงเทพมหานคร
ตุ่น โกศัลวิตร

ท่านผู้หญิงตุ่น โกศัลวิตร (25 มิถุนายน พ.ศ. 2453 - 18 เมษายน พ.ศ. 2549) (นามเดิม:ตุ่น จังกาจิตต์) เกิดเมื่อวันที่ 25 มิถุนายน พ.ศ. 2453 เป็นบุตรของนายโป๊ะ กับนางเกษ จังกาจิตต์ สมรสกับนายวิชิต โกศัลวิตร มีบุตรธิดา 6 คน
ท่านผู้หญิงตุ่น เป็นผู้มีจิตศรัทธาในพระพุทธศาสนา และมีความจงรักภักดี ต่อสถาบันพระมหากษัตริย์เป็นอย่างมาก โดยได้บริจาคเงิน เพื่อสนับสนุนการดำเนินกิจกรรม อันเป็นสาธารณกุศล และสาธารณประโยชน์อย่างสม่ำเสมอ ทั้งในด้านการศาสนา การศึกษา รวมทั้ง การสาธารณสุข
ท่านผู้หญิงตุ่น ถึงแก่อนิจกรรม ด้วยโรคติดเชื้อในกระแสโลหิต เมื่อวันที่ 18 เมษายน พ.ศ. 2549 สิริอายุ 95 ปี 10 เดือน มีพิธีพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
== เครื่องราชอิสริยาภรณ์ ==
ท่านผู้หญิงตุ่น โกศัลวิตร ได้รับพระราชทานเครื่องราชอิสริยาภรณ์ ดังนี้
==อ้างอิง==
ท่านผู้หญิง
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายใน)
พระเจ้าโอเวอีดาแห่งนาอูรู

พระเจ้าโอเวอีดา พระมหากษัตริย์ของนาอูรู อันเป็นประเทศหนึ่งในหมู่เกาะมหาสมุทรแปซิฟิก หลังจากสงครามระหว่างชนเผ่านาอูรู พระองค์เสด็จพระราชสมภพในเขตโบเอ ในปี ค.ศ. 1888 และสิ้นพระชนม์ในปี ค.ศ. 1921 ที่ช่องแคบกาบับ
==พระราชประวัติ==
ก่อนที่นาอูรูจะอยู่ภายใต้การปกครองของชาวยุโรป ในอดีตมีกษัตริย์ที่ตรากฎหมายและปกครองเหล่าเจ้าพื้นเมืองท้องถิ่น เมื่อเยอรมนีผนวกนาอูรูเข้าเป็นส่วนหนึ่งของเยอรมันนิวกินีแล้ว พระเจ้าโอเวอีดายังคงมีพระราชอำนาจในฐานะพระมหากษัตริย์และยังดำรงตำแหน่งเป็นหัวหน้าชนเผ่าของประชาชนชาวนาอูรูทั้งมวล อย่างไรก็ตามมีเรื่องราวเพียงเล็กน้อยเท่านั้นที่รู้เกี่ยวกับพระองค์ พระเจ้าโอเวอีดาเป็นพระราชโอรสของหัวหน้าเผ่านามว่าจิมและภรรยาของเขาไอเดนกาปจากชนเผ่าเอมี พระเจ้าโอเวอีดาอภิเษกสมรสครั้งแรกกับลูกสาวของหัวหน้าเผ่าเอียมวิทนามว่าไอบีนูอา ทั้งสองพระองค์มีพระราชโอรสพระราชธิดาหลายพระองค์ หลังจากไอบีนูอาสิ้นพระชนม์ พระเจ้าโอเวอีดาอภิเษกสมรสอีกครั้งกับไอดูคีรี แต่ไม่พระราชโอรสและพระราชธิดา
==อ้างอิง==
บุคคลที่เกิดในปี พ.ศ. 2393
ประเทศนาอูรู
การสอดแนมมวลชน

การสอดแนมมวลชน คือการสอดแนมชนิดที่แพร่หลายครอบคลุมประชากรทั้งหมดหรือครอบคลุมประชากรจำนวนมาก รัฐบาลมักเป็นผู้สอดแนม โดยมากลอบทำ แต่ก็อาจทำโดยบริษัท ตามคำสั่งของรัฐบาลหรือทำด้วยตัวเอง การสอดแนมนั้นอาจชอบด้วยกฎหมายหรือไม่ก็ได้ และอาจจำเป็นต้องอาศัยการให้อำนาจจากศาลหรือหน่วยงานอิสระอื่นหรือไม่ก็ได้
การสอดแนมมวลชนมักอ้างความชอบธรรมว่าจำเป็นต้องทำเพื่อต่อต้านการก่อการร้าย ป้องกันไม่ให้เกิดความไม่สงบในสังคม รักษาความมั่นคงของชาติ ปราบปรามภาพโป๊เด็ก และปกป้องเด็ก
การสอดแนมมวลชนถูกวิพากษ์วิจารณ์อย่างกว้างขวางว่าละเมิดความเป็นส่วนตัว จำกัดสิทธิพลเมืองและสิทธิทางการเมือง และผิดกฎหมายในบางระบบกฎหมายหรือระบบรัฐธรรมนูญ มีความกลัวกันว่าการสอดแนมมวลชนที่เพิ่มขึ้นเรื่อย ๆ จะนำไปสู่รัฐเผด็จการ ที่ซึ่งผู้คิดต่างทางการเมืองจะถูกทำลายโดยปฏิบัติการต่อต้าข่าวกรอง รัฐดังกล่าวอาจเรียกว่า "รัฐสอดแนม" หรือ "รัฐตำรวจอิเล็กทรอนิกส์"
ใน พ.ศ. 2556 ปฏิบัติการสอดแนมมวลชนโดยรัฐบาลต่าง ๆ ของโลก ถูกตั้งคำถาม หลังจากที่เอ็ดเวิร์ด สโนว์เดน เปิดเผยการสอดแนมระดับโลก รายงานข่าวจากเอกสารที่สโนว์เดนเปิดเผยให้กับสื่อหลายสำนักจุดประกายการโต้เถียงเกี่ยวกับเสรีภาพของพลเมืองและสิทธิในความเป็นส่วนตัวในยุคดิจิทัล
== อ้างอิง ==
== ลิงก์อื่น ==
"The State and Surveillance: Fear and Control" , Didier Bigo and Mireille Delmas-Marty, La Clé des Langues, 23 September 2011, ISSN 2107-7029.
สิทธิมนุษยชน
การรักษาความปลอดภัย
ความมั่นคงแห่งชาติ
 
การบังคับใช้กฎหมาย
การป้องกันอาชญากรรม
การต่อต้านการก่อการร้าย
รุ่งเพชร แหลมสิงห์

รุ่งเพชร แหลมสิงห์ (20 พฤษภาคม พ.ศ. 2485 -) มีชื่อจริงว่า พันตรี วสันต์ จันทร์เปล่ง นักร้องเพลงลูกทุ่งที่มีชื่อเสียงคนหนึ่ง เป็นชาวอำเภอบ้านแหลม จังหวัดเพชรบุรี
== ประวัติ ==
สมัยตอนเด็กเรียนที่วัดลาด ต่อมาย้ายไปอยู่ที่บ้านบางสามแพรก จังหวัดเพชรบุรี คนแถวบ้านเรียกว่า "ยวน" หลังจากจบชั้นมัธยมศึกษาจากโรงเรียนวัดมหาธาตุ และสมัครเข้าเป็นนักเรียนนายสิบทหารบก สังกัดเหล่าแพทย์ จบออกมาประจำอยู่หน่วยทหารเสนารักษ์ สังกัดกองพลที่ 1 รักษาพระองค์
รุ่งเพชร เกษียณราชการในยศพันตรี สังกัดสุดท้ายคือกองบัญชาการทหารสูงสุด เมื่อ 1 ตุลาคม พ.ศ. 2545 และใช้ชีวิตอย่างเรียบง่าย ยึดธรรมะในการครองชีพที่บ้านในจังหวัดนนทบุรี และยังรับร้องเพลงอยู่เป็นระยะ 
== ผลงานเพลง ==
ฝนเดือนหก
รักเธอจนเซ่อ
คู่เหมาะ คู่เจาะ
น้ำลงเดือนยี่
คืนฝนตก
หมอดูเนื้อคู่
สงกรานต์บ้านนา
จดหมายจากแนวหน้า
ความรักเจ้าขา
ควันหลงสงกรานต์
ทุ่งเศรษฐี
โชครัก
ไกลบ้าน
หนึ่งนาทีที่พบเธอ
ขนมจีนน้ำยา
นั่งคิดนอนคิด
สาวชาวหอ
ไอดินกลิ่นดาว
ลานรักลั่นทม
รักแล้งเดือนห้า
ฝนตกฟ้าร้อง
ขี้เหร่ก็รัก
หนุ่มนาบ้ารัก
มนต์รักแม่กลอง
เสียงขลุ่ยเรียกนาง
ลาสาวแม่กลอง
คิดถึงพี่ไหม
แล้วแต่วาสนา
รักอันตราย
คุณนายโรงแรม
ครูลำดวน
== อัลบั้มเดี่ยว ==
แม่ไม้เเพลงดัง รุ่งเพชร แหลมสิงห์
รุ่งเพชร ฮิตโดนใจ
== อัลบั้มร่วมกับศิลปินคนอื่น ==
ขวัญใจรั้วของชาติ
ต้นฉบับลูกทุ่งไทย
รวม 15 ศิลปินดัง
รวมดาวลูกทุ่ง
ลูกทุ่ง สามทศวรรษ
ลูกทุ่งฮิตโดนใจ
สายด่วนลูกทุ่ง
== คอนเสิร์ต ==
คอนเสิร์ต 84 ปี ปรางทิพย์ บรรลือฤทธิ์ (4 ตุลาคม 2563)
คอนเสิร์ต แคมป์ไฟดนตรี มาลีฮวนน่า ครั้งที่ 7 (6 ธันวาคม 2558)
คอนเสิร์ต ลูกทุ่งจ๋ามหาสนุก (21-22 เมษายน 2555)
== ผลงานเพลงที่กล่าวถึงศิลปินท่านอื่นๆ ==
เพลง ขันหมากลูกทุ่ง ร้องโดย ไพรวัลย์ ลูกเพชร (เป็นบทเพลงที่กล่าวถึงศิลปินลูกทุ่ง โดยมีเนื้อร้องอยู่ท่อนหนึ่งที่กล่าวถึงชื่อของ รุ่งเพชร)
== ผลงานการแสดงภาพยนตร์ ==
ทุ่งเศรษฐี (2514)
กล้าสิบทิศ (2515)
มนต์เพลงลูกทุ่ง เอฟ.เอ็ม. (2545) รับบท ชาวบ้านดอนดินเหนียว
== ผลงานละคร ==
นายฮ้อยทมิฟั (2544) (ช่อง 7)
==อ้างอิง==
บุคคลจากอำเภอบ้านแหลม
บุคคลจากจังหวัดนนทบุรี
นักร้องชายชาวไทย
นักร้องลูกทุ่งชายชาวไทย
ทหารบกชาวไทย
พรรคประชาธรรมไทย
โรจน์ เมืองลพ

โรจน์ เมืองลพ หรือ ไพโรจน์ ศรีผ่อง เป็นชาวอำเภอโพธิ์ทอง จังหวัดอ่างทอง แต่ได้ไปโตที่จังหวัดลพบุรี
== ประวัติ ==
โรจน์ เมืองลพ จะโดดเด่นในเรื่องการร้องเพลงของแนว ชาย เมืองสิงห์ ด้วยน้ำเสียงที่เด็ดขาด วงดนตรีพรนารายณ์ ซึ่งเป็นวงดนตรีดังในสมัยนั้น รับไว้เป็นนักร้องประจำวง ทั้งร้อง ทั้งเต้น เนื่องจากเป็นหางเครื่องถึง 4 ปีเต็ม จึงได้อัดแผ่นเสียงเพลงแรกในชีวิต ก็คือ เพลงคุณนายสบึม (ธงชัย เล็กกัมพล) จึงเป็นที่รู้จักของแฟนเพลง
ปีทองของโรจน์ เมืองลพก็คือ ช่วง พ.ศ. 2515 – 2516 
== ผลงานเพลง ==
คุณนายสบึม
ลองมารักคนชั่ว
พรานหัวใจ
เก่าไปหรือน้อง
เลือดทหารเกณฑ์.
==อ้างอิง==
นักร้องลูกทุ่งไทย
บุคคลจากอำเภอโพธิ์ทอง
บุคคลจากจังหวัดลพบุรี
สุขสันต์ วันสว่าง

สุขสันต์ วันสว่าง (เกิด พ.ศ. 2506 -)มีชื่อจริงว่า สมชาย คำราม เป็นชาวจังหวัดพัทลุง เป็นนักร้องลูกทุ่งชายจากแดนใต้ ชอบแนวเพลงของรุ่งเพชร แหลมสิงห์ นักร้องลูกทุ่งชื่อดังเจ้าของเพลง "ฝนเดือนหก" สุขสันต์ จึงนำเพลงของรุ่งเพชรมาขับร้องใหม่อยู่เสมอ คือ สงกรานต์บ้านนา, ควันหลงสงกรานต์ เป็นต้น 
== ผลงานเพลง ==
ชุด "ควันหลงสงกรานต์"
ชุด "รับจำนำเมียน้อย"
ชุด "ฝากย่าฝากยาย"
ชุด "สุขสันต์มาแล้ว"
== ผลงานการแสดงภาพยนตร์ ==
มนต์เพลงลูกทุ่ง เอฟ.เอ็ม. (2545)
==อ้างอิง==
นักร้องชายชาวไทย
นักร้องลูกทุ่งชายชาวไทย
บุคคลจากจังหวัดพัทลุง
โตโยต้า พรีเมียร์คัพ 2012

การแข่งขัน โตโยต้า พรีเมียร์คัพ 2012 ครั้งที่ 3 จัดการแข่งขันโดยโตโยต้า ซึ่งจะนำทีมชนะเลิศโตโยต้า ลีกคัพ คือบุรีรัมย์ ยูไนเต็ด จากประเทศไทย พบกับทีมในเจลีก คือนาโกยา แกรมปัส จากประเทศญี่ปุ่น
== การแข่งขัน ==
{| width=92%
|-
|
|
|}
|style="vertical-align:top"|
|style="vertical-align:top; width:50%"|
{| cellspacing="0" cellpadding="0" style="font-size:90%; margin:auto"
|-
!width=25| !!width=25|
|-
|GK ||1|| ไซโกะ นาราซาคิ 14px
|-
|RB ||28|| ไทชิ ทากูชิ
|-
|CB ||4|| มาร์กุส ตูลิโอ ทานากะ || || 
|-
|LB ||20 || ดานิลสัน กอร์โดบา || || 
|-
|RM ||3 || ยูซุเคะ มูตะ || 
|-
|CM ||8|| จูโงะ ฟูจิโมโตะ
|-
|LM ||11 || เกอิจิ ทามาดะ || || 
|-
|CM ||22 || ดาเนียล ซิลวา || 
|-
|AM ||10 || โยชิซุมิ โอกาวะ || || 
|-
|LW ||19|| คิโชะ ยาโนะ || || 
|-
|CF ||9 || นีโกลา จากีโมฟสกี || || 
|-
|colspan=3|ผู้เล่นสำรอง:
|-
|GK ||50|| โยชินาริ ทาคากิ
|-
|DF ||5|| ทาคาฮิโระ มาซุคาวะ || || 
|-
|DF ||6|| โชเฮอิ อาเบะ || || 
|-
|DF ||32 || ฮายุมะ ทานาคะ ||  || 
|-
|MF ||7|| นาโอชิ นาคามูระ ||  || 
|-
|MF ||13|| เรียวตะ อิโซมูระ || || 
|-
|MF ||27|| เรียวตะ ทานาเบะ || || 
|-
|FW ||16|| โจชัว เคนเนดี
|-
|colspan=3|ผู้จัดการทีม:
|-
|colspan=4| ดราแกน สโตคอวิช
|}
|}
{| width=100% style="font-size: 90%"
|
ผู้ช่วยผู้ตัดสิน:
 สุเมธ สายแวว
 อนุวัตร ฝีมือช่าง
ผู้ตัดสินที่สี่:
| width=55% valign=top|
กติกา
90 นาที
การยิงลูกโทษ หากเสมอกัน
เปลี่ยนผู้เล่นสำรองได้ 6 คน
|}
การแข่งขันฟุตบอลนานาชาติที่ประเทศไทยเป็นเจ้าภาพ
แม็กซิมัมเบรก

แม็กซิมัมเบรก (maximum break) บางครั้งเรียกว่า แม็กซิมัม (maximum) และ วันโฟร์เซเวน (147) เป็นคะแนนสูงสุดในสนุกเกอร์ ที่แทงในแฟรมเดียว โดยมี 15 แดง และ 15 ดำ สำหรับ 120 คะแนน แล้วก็ลูกสีทั้งหมดหกลูกอีก 27 คะแนน
โจ เดวิส ทำแม็กซิมัมเบรกครั้งแรกในปี 1955 โดยเจอกับ วิลลี สมิธ แข่งขันที่เลสเตอร์สแควร์ฮอลล์ ในลอนดอน แม็กซิมัมเบรกอย่างเป็นทางการได้เกิดขึ้นครั้งแรกในการแข่งขันอาชีพโดย สตีฟ เดวิส ในปี 1982 พบกับ จอห์น สเปนเซอร์ นอกจากนี้ยังเป็นแม็กซิมัมเบรกครั้งแรกในระหว่างการถ่ายทอดสด ในปีต่อมา คลิฟฟ์ ทอร์เบิร์น กลายเป็นผู้เล่นคนแรกที่ทำแม็กซิมัมเบรกในรายการเวิลด์แชมเปียนชิป (World Championship) แม็กซิมัมเบรกตอนนี้ได้ประสบความสำเร็จมากกว่า 100 ครั้งในการแข่งขันอาชีพ รอนนี โอซุลลิแวน ได้รวบรวมแม็กซิมัมเบรกอย่างเป็นทางการถึง 15 ครั้ง เป็นจำนวนมากที่สุดจากผู้เล่นอาชีพคนอื่น รวมทั้งยังได้บันทึกการทำแม็กซิมัมเบรกที่เร็วที่สุดในโลกโดยใช้เวลา 5 นาที 20 วินาที ในรายการเวิลด์แชมเปียนชิป 1997
ในช่วงทศวรรษที่ 1980 แม็กซิมัมเบรกมีแค่ผู้เล่นอาชีพที่ทำได้ 8 ครั้ง ในเวลานั้น ต่อมามี 26 ครั้ง ในช่วงทศวรรษที่ 1990 35 ครั้ง ในทศวรรษที่ 2000 และ 49 ครั้ง ในทศวรรษที่ 2010 มาร์ก เซลบี เป็นผู้เล่นอาชีพที่ทำแม็กซิมัมเบรก ครั้งที่ 100 ในรายการยูเคแชมเปียนชิป เมื่อวันที่ 7 ธันวาคม ศ.ค. 2013
มากกว่า 147 คะแนนขึ้นไปเป็นในกรณีจากฟรีบอล (free ball) เนื่องจากการฟาวล์ของฝ่ายตรงข้าม ที่ได้เกิดขึ้นเพียงครั้งเดียวในการแข่งขันระดับอาชีพ เจมี เบอร์เนตต์ ทำได้ 148 คะแนนในรอบคัดเลือกในรายการยูเคแชมเปียนชิป 2004
ในสนุกเกอร์ 6-แดง แม็กซิมัมเบรกคือ 75 คะแนน ที่มีสีแดงน้อยลงเป็นเหตุให้มีการจดคะแนนจึงน้อยลงไปด้วย ในสนุกเกอร์พลัส แม็กซิมัมเบรกคือ 210 คะแนน เนื่องจากมีการเพิ่มเติมลูกสีที่มีคะแนนสูง อย่างไรก็ตามไม่ค่อยได้รับประสบความสำเร็จเพราะระยะห่างระหว่างลูกสีม่วงและสีแดง
==รายชื่อผู้ทำแม็กซิมัมเบรกอย่างเป็นทางการ==
== อ้างอิง ==
คำศัพท์ของสนุกเกอร์
คำศัพท์สนุกเกอร์
อูเด อัลเมริอา

สหภาพกีฬาอัลเมริอา (Unión Deportiva Almería) หรือเรียกแบบย่อว่า อูเด อัลเมริอา (UD Almería) เป็นสโมสรฟุตบอลอาชีพในเมืองอัลเมริอา แคว้นอันดาลูซิอา ประเทศสเปน ก่อตั้งขึ้นเมื่อวันที่ 26 กรกฎาคม ค.ศ. 1989 ในนาม อัลเมริอากลุบเดฟุตโบล จนถึงปี ค.ศ. 2001 แล้วจึงเปลี่ยนชื่อเป็นปัจจุบัน ปัจจุบันสโมสรลงเล่นอยู่ในลาลิกา หลังจากชนะเลิศเซกุนดาดิบิซิออน ในปี ค.ศ. 2022 โดยใช้สนามกีฬาพาวเวอร์ฮอร์สเป็นสนามเหย้า ซึ่งมีความจุ 15,274 ที่นั่ง
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีรศิลป์ แดงดา
==ประวัติ==
แต่เดิมสโมสรฟุตบอลประจำเมืองอัลเมริอาได้แก่ กลุ่มกีฬาอัลเมริอา (Agrupación Deportiva Almería) ก่อตั้งในปี ค.ศ. 1971 เล่นอยู่ในลาลิกาช่วงปี ค.ศ. 1979 ถึง 1981 แต่ประสบปัญหาด้านการเงินและยุบสโมสรลงในปี ค.ศ. 1982 ต่อมาในปี ค.ศ. 1989 ได้มีผู้ก่อตั้งสโมสรชื่อ สโมสรฟุตบอลอัลเมริอา (Almería Club de Fútbol) และเปลี่ยนชื่อเป็น สหภาพกีฬาอัลเมริอา (Unión Deportiva Almería) ในปี ค.ศ. 2001
สโมสรเล่นอยู่ในดิวิชัน 2 ก่อนตกชั้นไปอยู่ดิวิชัน 3 และ 4 กลับขึ้นมาเล่นในลาลิกาอีกครั้งในฤดูกาล 2007 ถึง 2010 โดยในฤดูกาล 2010 ทีมเล่นได้ไม่ดี ได้อันดับสุดท้ายของลีก แต่ในฟุตบอลถ้วยกลับทำผลงานได้ดี เข้ารอบ 8 ทีมสุดท้ายในโกปาเดลเรย์ ในปีถัดมาสโมสรตกชั้นไปอยู่ในดิวิชัน 2 ในฤดูกาล 2011 ถึง 2013 และกลับขึ้นมาในลาลิกาอีกครั้งในฤดูกาล 2013-2014
== ผู้เล่นชุดปัจจุบัน ==
== ดูเพิ่ม ==
อูเด อัลเมริอา เบ – ทีมชุดบีของอัลเมริอา
==อ้างอิง==
== แหล่งข้อมูลอื่น ==
เว็บไซต์ทางการ 
Futbolme team profile 
BDFutbol team profile
Almeria on kouragoal site
สโมสรในลาลิกา
อูเด อัลเมริอา
สโมสรฟุตบอลในแคว้นอันดาลูซิอา
สโมสรกีฬาที่ก่อตั้งในปี พ.ศ. 2532
ประเทศไทยในโอลิมปิกฤดูหนาว 2014

ประเทศไทย เข้าร่วมแข่งขันกีฬาโอลิมปิกฤดูหนาวครั้งที่ 22 ค.ศ. 2014 (พ.ศ. 2557) ณ เมืองโซชี ประเทศรัสเซีย ระหว่างวันที่ 7 กุมภาพันธ์ – 23 กุมภาพันธ์ พ.ศ. 2557 นับเป็นครั้งที่สามที่ไทยส่งนักกีฬาเข้าร่วมแข่งขัน โดยมีนักกีฬา 2 คน คือ คเณศ สุจริตกุล และวาเนสซา วนากร ซึ่งวาเนสซาเป็นนักกีฬาสตรีคนแรกที่ลงแข่งขันโอลิมปิกฤดูหนาวในนามทีมชาติไทย
โอลิมปิกฤดูหนาว 2014
2014
วิภาวี ดีคาบาเลส

จ่าอากาศโทหญิง วิภาวี ดีคาบาเลส (ชื่อเล่น: เพ็ชร์ 31 กรกฎาคม พ.ศ. 2534 – ) เป็นนักกีฬาจักรยานทีมชาติไทย ผู้ได้รับรางวัลเหรียญทอง จากการแข่งจักรยานในซีเกมส์ 2013 ประเภทดาวน์ฮิลล์หญิง ที่จัดขึ้น ณ กรุงเนปยีดอ ประเทศพม่า
== ประวัติ ==
วันที่ 11 มิถุนายน พ.ศ. 2554 ในการแข่งขันจักรยานเสือภูเขาชิงแชมป์เอเชีย ครั้งที่ 17 ที่เมืองซูโจว ประเทศจีน วิภาวีได้รับเหรียญทองจากการแข่งประเภทดาวน์ฮิลล์ ทั่วไปหญิง
วันที่ 11 พฤษภาคม พ.ศ. 2556 ในการแข่งจักรยานเสือภูขาชิงแชมป์เอเชีย ประจำปี 2556 ที่เมืองเฉิงตู ประเทศจีน วิภาวีได้รับเหรียญเงินจากการแข่งประเภทดาวน์ฮิลล์หญิง และในวันที่ 14 ธันวาคม ของปีเดียวกันนี้ ในการแข่งขันจักรยานในซีเกมส์ 2013 ที่จัดขึ้น ณ ประเทศพม่า วิภาวีได้รับเหรียญทองจากการแข่งประเภทดาวน์ฮิลล์หญิง โดยทำเวลาได้ 2 นาที 37.707 วินาที นับเป็นความสำเร็จ หลังจากการฝึกซ้อมอย่างหนักร่วม 5 เดือน
วันที่ 26 มกราคม พ.ศ. 2557 ในการแข่งขันจักรยานเสือภูเขาชิงแชมป์ประเทศไทย ประจำปี 2557 ที่จัดขึ้น ณ อำเภอแม่สาย จังหวัดเชียงราย วิภาวีได้รับเหรียญทองจากการแข่งประเภทดาวน์ฮิลล์
วิภาวี สามารถคว้ารางวัลชนะเลิศการแข่งขันจักรยานชิงแชมป์ประเทศไทย ประเภทเสือภูเขาดาวน์ฮิลล์ ได้ถึง 10 สมัยติดต่อกัน
== ชีวิตส่วนตัว ==
วิภาวี ดีคาบาเลส มีบิดาชื่อ แซวัน ดีคาบาเลส ส่วนมารดาชื่อ เมตตา (คมยส) ดีคาบาเลส นอกจากนี้ วิภาวียังเป็นลูกพี่ลูกน้องกับอรเณศ ดีคาบาเลส  ซึ่งเป็นนักแสดงหญิงนางเอกภาพยนตร์คู่กรรม
== เกียรติประวัติ ==
เหรียญเยาวชนชิงแชมป์เอเชีย ครั้งที่ 2
เหรียญทองแดง เหรียญทองแดง - ซีเกมส์ 2009 ที่กรุงเวียงจันทน์ ประเทศลาว
เหรียญเงิน เหรียญเงิน - ชิงแชมป์เอเชีย ครั้งที่ 16
16px แชมป์ - เยาวชนประเทศไทย 6 สมัย
เหรียญทอง เหรียญทอง - กีฬาแห่งชาติ ครั้งที่ 39 ที่จังหวัดชลบุรี
เหรียญทอง เหรียญทอง - ชิงแชมป์เอเชีย 2011 ที่เมืองซูโจว ประเทศจีน
เหรียญทองแดง เหรียญทองแดง - ซีเกมส์ 2011 ที่ประเทศอินโดนีเซีย
เหรียญเงิน เหรียญเงิน - ชิงแชมป์เอเชีย ประจำปี 2556 ที่เมืองเฉิงตู ประเทศจีน
เหรียญทอง เหรียญทอง - ซีเกมส์ 2013 ที่กรุงเนปยีดอ ประเทศพม่า
เหรียญทอง เหรียญทอง - จักรยานเสือภูเขาชิงแชมป์ประเทศไทย ประจำปี 2557 ที่อำเภอแม่สาย จังหวัดเชียงราย
== เครื่องราชอิสริยาภรณ์ ==
== อ้างอิง ==
นักจักรยานชาวไทย
นักกีฬาทีมชาติไทย
นักกีฬาเหรียญเงินเอเชียนเกมส์ชาวไทย
นักกีฬาเหรียญทองซีเกมส์ชาวไทย
นักกีฬาเหรียญทองแดงซีเกมส์ชาวไทย
บุคคลจากมหาวิทยาลัยรัตนบัณฑิต
ชาวไทยเชื้อสายฟิลิปปินส์
ชาวไทยเชื้อสายจีน
ชาวไทยเชื้อสายสวิส
ชาวไทยเชื้อสายอังกฤษ
ชาวไทยเชื้อสายสเปน
Naked nerve ending

redirect ปลายประสาทอิสระ
Terminatio neuralis

redirect ปลายประสาทอิสระ
FNE

redirect ปลายประสาทอิสระ
Phantom eye syndrome

redirect กลุ่มอาการหลงผิดว่าตายังคงอยู่
PES

redirect กลุ่มอาการหลงผิดว่าตายังคงอยู่
Sense

redirect ประสาทสัมผัส
Senses

redirect ประสาทสัมผัส
Alien hand syndrome

redirect กลุ่มอาการมือแปลกปลอม
Dr Strangelove syndrome

redirect กลุ่มอาการมือแปลกปลอม
Dr. Strangelove syndrome

redirect กลุ่มอาการมือแปลกปลอม
กลุ่มอาการมือต่างดาว

redirect กลุ่มอาการมือแปลกปลอม
Anarchic hand syndrome

redirect กลุ่มอาการมือแปลกปลอม#anarchic hand syndrome
กลุ่มอาการมือไร้กฏหมาย

redirect กลุ่มอาการมือแปลกปลอม#anarchic hand syndrome
กลุ่มอาการมือไร้กฏบังคับ

redirect กลุ่มอาการมือแปลกปลอม#anarchic hand syndrome
Agonistic dyspraxia

redirect กลุ่มอาการมือแปลกปลอม#Agonistic dyspraxia
Diagonistic dyspraxia

redirect กลุ่มอาการมือแปลกปลอม#Diagonistic dyspraxia
Cutaneous rabbit illusion

redirect การลวงสัมผัสที่ผิวหนังแบบกระต่าย
สภาวะกระโดดที่ผิวหนัง

redirect การลวงสัมผัสที่ผิวหนังแบบกระต่าย
Cutaneous saltation

redirect การลวงสัมผัสที่ผิวหนังแบบกระต่าย
ปรากฏการณ์กระต่ายที่ผิวหนัง

redirect การลวงสัมผัสที่ผิวหนังแบบกระต่าย
Cutaneous rabbit effect

redirect การลวงสัมผัสที่ผิวหนังแบบกระต่าย